cyanic-selkie/wikianc huggingface dataset:
Ռակլետ
Ուտեստ
Ռակլետը Շվեյցարիայի բնիկների ավանդական կերակրատեսակն է ։ Ռակլետ պանրի գլուխը տաքացվում է կրակի առջև կամ հատուկ սարքի օգնությամբ, այնուհետ քերվում է ճաշի ափսեների մեջ, ռակլետ տերմինը սկիզբ է առնում ֆրանսերեն racler քերել բառից, որ հղվում է այն փաստից, որ հալած պանիրը քերելով անջատում են չհալչած պանրից և լցնում ափսեների մեջ։
Ավանդական եղանակով պանրի մեծ գլուխը դրվում է բաց կրակի առջև, հյուրերից մեկը պարբերաբար քերում հանում է պանրի հալչող կողմը։ Պանիրը զուգակցվում է փոքր եփած կարտոֆիլների, թթու վարունգի, թթու սոխի և չորացրած մսի հետ։
Ծանոթագրություններ
Կատեգորիա:Շվեյցարական պանիրներ Կատեգորիա:Շվեյցարական խոհանոց
Մարկ Ռոսսե
Մարկ Ռոսսե (Marc Rosset, ), շվեյցարացի նախկին պրոֆեսիոնալ թենիսիստ, ով 1992 թվականի Բարսելոնայի Օլիմպիական խաղերում արժանացել է մենախաղի մրցաշարի ոսկե մեդալի։ Նա հաղթել է նաև Մեծ Սաղավարտի 1992 թվականի Ֆրանսիայի բաց առաջնության զուգախաղի մրցաշարում, հայրենակից Յակոբ Հլասեկի հետ զույգով։
Մարզական կարիերա
Մարկ Ռոսսեն պրոֆեսիոնալ է դարձել 1988 թվականին և մենախաղի իր առաջին մրցաշարը հաղթել է 1989 թվականին, Ժնևում, որտեղ նա մասնակցում էր որպես հատուկ հրավիրված, եզրափակչում հաղթելով Գիլիերմո Պերես Ռոլդանին։ Զուգախաղի նրա առաջին տիտղոսը շահվել է նույնպես Ժնևում, 1991 թվականին, Սերխի Բրուգերայի հետ համագործակցությամբ։
1992 թվականը եղել է Ռոսսեի կարիերայի գագաթնակետը։ Շվեյցարիան ներկայացնելով Բարսելոնայի Օլիմպիական խաղերում, նա հաղթել է մի շարք առաջատար թենիսիստների, այդ թվում Ջիմ Կուրիեին, Գորան Իվանիշևիչին, Ուեյն Ֆերեյրային և Էմիլիո Սանչեսին, և դուրս եկել եզրափակիչ։ Եզրափակիչում նա բախվել է Իսպանիան ներկայացնող Խորդի Արեսեի հետ և հաղթանակ է տարել հինգ սեթանոց մրցախաղում՝ 7-6, 6-4, 3-6, 4-6, 8-6, և արժանացել ոսկե մեդալի։ Ռոսսեն հաղթանակ է տարել նաև 1992 թվականի Ֆրանսիայի բաց առաջնության զուգախաղի մրցաշարում՝ Յակոբ Հլասեկի հետ զույգով։ Ռոսսեն եղել է նաև Շվեյցարիայի հավաքականի անդամը, որը 1992 թվականին դուրս է եկել Դևիսի գավաթի եզրափակիչ։ Եզրափակիչում Շվեյցարիայի հավաքականը պարտություն է կրել ԱՄՆ հավաքականից, չնայած նրան, որ Ռոսսեն հաղթանակ է տարել Ջիմ Կուրիեի հետ հինգ սեթանոց մրցախաղում, ով այդ պահին համարվում էր աշխարհի թիվ 1 ռակետ։
Ռոսսեն հաջողությունների է հասել նաև Շվեյցարիայի հավաքականի կազմում մասնակցելով այլ միջազգային մրցաշարերում։ 1996 թվականին նա եղել է հավաքականի կազմում, որը հաղթել է Աշխարհի թիմային առաջնությունը և եզրափակիչ է հասել Հոպմանի գավաթում։ Այդ նույն տարում նա հասել է իր լավագույն արդյունքներին Մեծ Սաղավարտի Ֆրանսիայի բաց առաջնության մենախաղի մրցաշարում։ Հաջորդաբար հաղթելով Կարլ Ուվե Շտեբին, Իրժի Նովակին, Յակոբ Հլասեկին, Ստեֆան Էդբերգին և Բերնդ Կարբահերին, նա դուրս է եկել կիսաեզրափակիչ, որտեղ պարտվել է Միխայել Շտիխին։
Ռոսսեն 2-2 հարաբերակցություն է ունեցել Շվեյցարիայի լավագույն թենիսիստի իր ժառանգորդ Ռոջեր Ֆեդերերի հետ մրցակցությունում։ Ռոսսեն հաղթանակ է տարել 2000 թվականին նրանց միջև կայացած երկու հանդիպումներում (այդ թվում Մարսելի «Open 13» մրցաշարի եզրափակիչում), սակայն Ֆեդերերը հաղթել է 2001 և 2003 թվականներին կայացած հանդիպումներում ։
Ունենալով 201 սանտիմետր հասակ, Ռոսսեն ամբողջ կարիերայի ընթացքում եղել է ամենաբարձրահասակ թենիսիստը պրոֆեսիոնալ թենիսիստների շրջանում։
Ռոսսեի կարիերայում մենախաղի բարձրագույն ATP վարկանիշը եղել է աշխարհի թիվ 9 ռակետը (1995 թվականի սեպտեմբերի 11) և աշխարհի թիվ 8 ռակետ՝ զուգախաղի վարկանիշում (1992 թվականի նոյեմբերի 2)։ Ընդհանուր առմամբ նա հաղթանակ է տարել 15 մենախաղի մրցաշարերում և 8 զուգախաղի մրցաշարերում։ Նա մենախաղում առնվազն մեկ տիտղոս է նվաճել բոլոր չորս ծածկույթների վրա՝ հարդ, գրունտ, խոտածածկ և գորգ։ Կարիերայի ընթացքում նա վաստակել է $ 6812693 մրցանակային գումար։
Հետաքրքիր փաստեր
1998 թվականին Ռոսսեն ԱՄՆ բաց առաջնության առաջին շրջանում պարտվել է Դոմինիկ Հրբաթիին՝ 6-7(5), 6-7(3) 5-7, և պետք է Նյու Յորքից Ժնև մեկներ «Swissair» ավիաընկերության ինքնաթիռով, սակայն վերջին պահին Ռոսսեն փոխել է ծրագրերը։
1998 թվականի սեպտեմբերի 2-ին «McDonnell Douglas MD-11» ինքնաթիռը, որով ծրագրում էր մեկնել Ռոսսեն, աղետի է ենթարկվել Ատլանտյան օվկիանոսի վրա, որի արդյունքում 111 չվերթի ինքնաթիռի բոլոր 215 ուղևորները և անձնակազմի 14 անդամները զոհվել են ։
«Կրեմլի գավաթ»-ը եղել է Ռոսսեի ամենասիրելի մրցաշարերից մեկը, նա անփոփոխ մասնակցել է մոսկովյան մրցաշարին 1990 թվականից (առաջին մրցաշար) մինչ 2004 թվականը։ Մրցաշարի ընթացքում Ռոսսեն բազմիցս ռուսական մայրաքաղաքում աղմկոտ նշել է սեփական ծննդյան տարեդարձը։
Արտաքին հղումներ
Կատեգորիա:Ամերիկացի թենիսիստներ Կատեգորիա:Մեծ սաղավարտի (թենիս) մրցաշարեր Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:Օլիմպիական չեմպիոններ Կատեգորիա:Շվեյցարացի թենիսիստներ
Էլբասանի գավառ
Էլբասան (Qarku i Elbasanit), Ալբանիայի գավառներից մեկը, որը գտնվում է երկրի արևելյան մասում։ Վարչական կենտրոնը Էլբասան քաղաքն է։
Բնակչությունը 366 137 մարդ է (2001 թ-ի տվյալներով), իսկ տարածքը՝ 3 278 կմ²։
Սահմանակից է՝
ներառում է չորս ենթաշրջաններ՝
Աղբյուր
Կատեգորիա:Էլբասանի գավառ
Խանանիս Վերին
Խանանիս Վերին, գյուղ Արևմտյան Հայաստանում, Վանի վիլայեթի Ջուլամերկի գավառակում ։ Գտնվում էր Ջուլամերկ քաղաքից 7 կմ հյուսիս-արևմուտք, Զաբ գետի աջակողմյան վտակի ակունքում, լեռնալանջի վրա։
Բնակչությւոն
XX դարի սկզբին ուներ 14 տուն ասորի բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Թրես Իսլաս
Թրես Իսլաս (Tres Islas) բնակավայր Ուրուգվայի հարավարևելյան մասում, Սերրո Լարգո դեպարտամենտում։
Աշխարհագրություն
Տեղակայված է № 7 մայրուղու վրա, դեպարտամենտից մոտ՝ 140 կմ դեպի հյուսիս-արևելք և Ֆրայ Բենտոս և Գիչո քաղաքներից՝ 23 կմ դեպի հարավ- արևմուտք։
Բնակչություն
Բնակչությունը ըստ 2011 թվականի տվյալների կազմում է՝ 195 մարդ.
Աղբյուր։ Instituto Nacional de Estadística de Uruguay ։
Արտաքին հղումներ
Կատեգորիա:Ուրուգվայի բնակավայրեր
ԿՈՆԿԱԿԱՖ
Հյուսիսամերիկյան, կենտրոնամերիկյան և կարիբյան ֆուտբոլային ասոցիացիաների կոնֆեդերացիան (Confederation of North, Central American and Caribbean Association Football, Confederación de Norteamérica, Centroamérica y el Caribe de Asociaciones de Futbol, կարճ՝ ԿՈՆԿԱԿԱՖ կամ CONCACAF) ֆուտբոլի մայրցամաքային վարչական և վերահսկող կազմակերպություն է, որը միավորում է Հյուսիսային Ամերիկայի, Կենտրոնական Ամերիկայի և Կարիբյան ավազանի երկրների ֆուտբոլի ազգային ասոցիացիաները։ Նրան անդամակցում են նաև 3 հարավամերիկյան երկրներ՝ Գայանան, Սուրինամը և Ֆրանսիական Գվիանան։
ԿՈՆԿԱԿԱՖ-ը կազմավորվել է 1961 թ. սեպտեմբերի 18-ին Մեխիկոյում կայացած ժողովի արդյունքներով երկու ինքնուրույն կոնֆեդերացիաների՝ Հյուսիսային Ամերիկայի ֆուտբոլի կոնֆեդերացիայի (North American Football Confederation, NAFC) և Կենտրոնական Ամերիկայի և Կարիբյան ավազանի ֆուտբոլի կոնֆեդերացիայի (Confederación Centroamericana y del Caribe de Fútbol, CCCF) միավորման ճանապարհով։ Կազմակերպությունը հանդիսանում է ՖԻՖԱ-ի վեց կոնֆեդերացիաներից մեկը և լիազորված է անցկացնել տարածաշրջանի ազգային հավաքականների մակարդակով առաջնություններ և աշխարհի առաջնության տեղական գոտու ընտրական մրցաշարը։
Ղեկավարությունը
ԿՈՆԿԱԿԱՖ-ի առաջին ղեկավարն էր կոստառիկացի Ռամոն Կոլ Խաումետը, ով հսկում էր NAFC-ի և CCCF-ի միաձուլման ընթացքը։ 1969 թ. նրան փոխարինեց մեքսիկացի Խոակին Սորիա Տերասասը, ով կազմակերպության նախագահի պաշտոնը զբաղեցրեց 21 տարի։
1990 թ.-ից ԿՈՆԿԱԿԱՖ-ի նախագահն էր տրինիդադցի Ջեք Վորները, որի լիազորությունները դադարեցվեցին 2011 թ. մայիսի 30-ին՝ կապված կոռուպցիոն սկանդալից հետո ֆուտբոլային գործունեությունից նրա ժամանակավոր հեռացման հետ ։ ԿՈՆԿԱԿԱՖ-ի գլխավոր քարտուղար Չակ Բլեյզերի ղեկավարած կոմիտեի որոշմամբ նախագահի պաշտոնակատարությունը հանձնվեց Լայլ Օստինին, որին փոխարինեց ԿՈՆԿԱԿԱՖ-ի փոխնախագահ Ալֆրեդո Ավիտը։ 2011 թ. հունիսի 20-ին Ջեք Վորները ներկայացրեց նախագահի պաշտոնից իր հրաժարականը։
2012 թ. մայիսին Կայմանյան կղզիների ներկայացուցիչ Ջեֆրի Վեբը ընտրվեց ԿՈՆԿԱԿԱՖ-ի նախագահ։
Անդամ երկրները
Ազգային թիմեր
1. Տեղակայված է հյուսիսամերիկյան զոնայում, սակայն հանդիսանում է CFU-ի անդամ։
2. Տեղակայված են Հարավային Ամերիկայում, սակայն ԿՈՆԿԱԿԱՖ-ի անդամներ են։
3. ԿՈՆԿԱԿԱՖ-ի անդամներ են, բայց չեն անդամակցում ՖԻՖԱ-ին։
Աշխարհի առաջնություն
Ընդգծումով նշված են կազմակերպիչ երկրները։
Հղումներ
Կատեգորիա:ԿՈՆԿԱԿԱՖ Կատեգորիա:ՖԻՖԱ կոնֆեդերացիաներ
Գոժուլովսկի գյուղական խորհուրդ (Պոլտավսկի շրջան)
Գոժուլովսկի գյուղական խորհուրդ  (Гожулівська сільська рада), Ուկրաինայի Պոլտավայի մարզի Պոլտավայի շրջանում ։
2001 թվականի տվյալներով Գոժուլովսկի գյուղական խորհրդում բնակվում էր 3989 մարդ։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր
(4134) Շուլց
(4134) Շուլց (Schutz), աստերոիդ աստերոիդների հիմնական գոտում։ Հայտնաբերվել է 1961 թվականի փետրվարի 15-ին Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 2,302849 ա. մ., առավելագույնը մոտենում է 2,0793 ա. մ. հեռավորության վրա և հեռանում 2,5264 ա. մ. ։ Արեգակի շուրջ մեկ ամբողջական պտույտ է կատարում 1276,43 երկրային օրվա ընթացքում, իր ուղեծրով շարժվելով միջինում 0,282037 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,18° անկյուն։
Արտաքին հղումներ
Կատեգորիա:1961 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆրենկ Լլոյդ Ռայթ
Ֆրենկ Լլոյդ Ռայթ (Frank Lloyd Wright, ), ամերիկացի ճարտարապետ-նորարար, որը մեծ ազդեցություն է գործել 20-րդ դարի առաջին կեսի արևմտյան ճարտարապետության զարգացման վրա։ «Օրգանական ճարտարապետություն» ուղղության ականավոր ստեղծողներից մեկն էր և բաց պլանի ջատագով։
Կենսագրություն
Երկու տարի սովորել է Վիսկոնսինի համալսարանի ինժեներական քոլեջում (Վիսկոնսինի համալսարանը 1955 թվականին Ռայթին շնորհել է պատվավոր դոկտորի կոչում, թեև նա համալսարանը չի ավարտել)։ Աշխատել սկսել է Չիկագոյում ճարտարապետներ Ջ․ Լ․ Սիլսբիի (1887 թվականից), ապա՝ Լ․ Սալլիվենի (1888 թվականից) մոտ։ Վերջինիս, ինչպես և Չիկագոյի դպրոցի գաղափարները՝ ձևի և ֆունկցիայի միասնության մասին, խոր ազդեցություն են գործել նրա վրա և ուղեկցել են ստեղծագործական ողջ կյանքում։ Սակայն Ֆրենկ Լլոյդ Ռայթի առաջին գործերում (Չառլիի տունը Չիկագոյում, 1891) առկա է այդ գաղափարների ռոմանտիկ մեկնաբանությունը, որն ավելի ակնառու է դարձել 1893 թվականից, երբ սկսել է աշխատել ինքնուրույն, և, հատկապես, 1900 թվականից հետո՝ «պրերիաների տներ» շարքի կառույցներում։
Ռայթը ամենաբեղմնավոր ճարտարապետներից է. ավելի քան յոթանասուն տարի ձգված իր ստեղծագործական կյանքի ընթացքում հասցրել է նախագծել հազարից ավելի կառույցներ, որոնցից 532-ի շինարարությունը ավարտի է հասցվել։ Մասնագետների կարծիքով՝ «օրգանական ճարտարապետության» փիլիսոփայությունը լավագույնս մարմնավորվել է 1935 թվականին Ռայթի նախագծով կառուցված «Տուն՝ ջրվեժի վրա» (Fallingwater) կառույցում, որն անվանվել է «բոլոր ժամանակների ամերիկյան ճարտարապետության լավագույն աշխատանքը»։
Նա եղել է ճարտարապետության մեջ հետագայում «պրերիայի դպրոց» անվանված շարժման առաջամարտիկը, մշակել է ու զարգացրել «ուսոնիական տան» հիմնադրույթները, ինչպես նաև իր ուրույն, եզակի հայեցակարգը՝ Ամերիկայի Միացյալ Նահանգներում քաղաքների պլանավորման վերաբերյալ։ Տներից բացի՝ Ռայթը նախագծել է ինքնատիպ այլ շինություններ ևս՝ թանգարաններ (դրանցից Գուգենհեյմի թանգարանի շենքը համարվում է ճարտարապետական գլուխգործոց), նորաոճ օֆիսներ, եկեղեցիներ, հյուրանոցներ, դպրոցներ, երկնաքերներ և այլն։ Հաճախ նախագծել է նաև կառույցների ներքին ձևավորման տարրերը, ներառյալ կահույքն ու ձևավոր ապակին։
Այս ամենի հետ մեկտեղ Ֆրենկ Լլոյդ Ռայթը հեղինակել է քսան գիրք և բազմաթիվ հոդվածներ, եղել է մեծ ժողովրդականություն վայելող դասախոս, ով բազմամարդ լսարաններում բովանդակալից ու հետաքրքիր դասախոսություններով հանդես է եկել և՛ ԱՄՆ-ում, և՛ Եվրոպայում։
1991 թվականին ճարտարապետների ամերիկյան ինստիտուտը նրան ճանաչել է «բոլոր ժամանակների ամերիկյան մեծագույն և ամենաազդեցիկ ճարտարապետ» ։ Բրիտանական հանրագիտարանը նրան անվանել է «ամերիկյան ճարտարապետության ամենաստեղծարար հանճարը» ։
Ռայթի ճարտարապետական աշխատանքներից, բացի վերը արդեն նշվածներից, ուշագրավ են նաև Ուիլիտսի տունը Հայլենդ զբոսայգում (Իլինոյս, 1902) և Ռոբիի տունը (1909) Չիկագոյում, որոնցում մեծաքանքար ճարտարապետը,  ճապոնական ճարտարապետության ավանդույթներով ներշնչված, առաջին անգամ իրագործել է «հոսող» ներքին տարածությունների միասնական համակարգի գաղափարը։
Ֆրենկ Լլոյդ Ռայթը դերասանուհի, ամերիկյան կինոակադեմիայի հեղինակավոր «Օսկար» մրցանակի դափնեկիր Էնն Բաքսթերի մորական պապն է։
Ծանոթագրություններ
Կատեգորիա:Ամերիկացի ճարտարապետներ Կատեգորիա:1867 ծնունդներ Կատեգորիա:Հունիսի 8 ծնունդներ Կատեգորիա:1959 մահեր Կատեգորիա:Ապրիլի 9 մահեր
Դրոգինինո
Դրոգինինո (Дрогинино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Քես շրջան (Ինդիանա)
Կատեգորիա:Ինդիանայի շրջաններ
Բուբնովկա (գյուղ, Գորոդոկի շրջան)
2001 թվականի տվյալներով Բուբնովկա գյուղում բնակվում էր 458 մարդ։ Բնակավայրը զբաղեցնում է 1,1 կմ² տարածք։ Բնակչության խտությունը կազմում էր 416,36 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Գորոդոկի շրջանի բնակավայրեր Կատեգորիա:Ուկրաինայի գյուղեր
Ջեյմս Բալջերի սպանություն
Ջեյմս Պատրիկ Բալջեր (James Patrick Bulger, մարտի 16 1990, Լիվերպուլ - փետրվարի 12 1993, Ուոլթոն, Լիվերպուլ ), անգլիացի երեխա, որը դարձել է սպանության զոհ։ Երբ Բութլի «Նյու Սթրենդ» սուպերմարկետի մսի խանութում նրա մայրը կարճ ժամանակով միայնակ էր թողել երեխային, նրան նկատել էին երկու տղաներ՝ Ջոն Վենեբլսը և Ռոբերտ Թոմփսոնը, որոնք այդ օրը դպրոցում էին։ Նրանք երեխային բռնությամբ տարել են իրենց հետ և դաժանաբար ծեծի ենթարկել, այդ թվում՝ 10 կգ երկաթյա ձողով հարվածել, ոտքով խփել, երեխայի վրա աղյուսներ ու քարեր նետել, դեմքը ներկով ծածկել։ Երբ հանցագործները տեսել են, որ Ջեյմսն այլևս չի շարժվում, նրանք երեխային քարշ տալով տարել են Ուոլթոնում գտնվող երկաթգիծ և թողել, որ այնտեղ մահանա՝ հույս ունենալով քողարկել սպանությունը որպես դժբախտ պատահար ։ Հանցագործությունն արագորեն բացահատվել է առևտրի կենտրոնի տեսագրությունների շնորհիվ՝ ֆիքսելով՝ ինչպես են երեխային տարել  ։
Պատմություն
1993 թվականի փետրվարի 12-ին՝ ուրբաթ օրը, Դենիս Բալջերը եղբոր ընկերուհու հետ ուղևորվել էր գնումներ կատարելու և իր հետ տարել նաև 2-ամյա որդուն՝ Ջեյմսին։ Ժամը 15։30-ին նրանք ժամանել են «Նյու Սթրենդ» առևտրի կենտրոն, որտեղ, գնումներ կատարելով, 15:40-ին գնացել են մսի խանութ։ Քանի որ Ջեյմսը չարաճճիությամբ էր զբաղված մանկական հագուստի խանութում, Դենիսը նրան թողել էր խանութի դռան մոտ։ Նա չէր ծրագրել խանութում երկար մնալ, բայց մսագործը շփոթել էր պատվերը։ Երբ նա դուրս եկավ, տեսավ, որ որդին անհետացել է ։
Նայելով տեսագրության ձայնագրությունները՝ պարզվել է՝ ինչպես են որդուն վերցրել10-ամյա Ռոբերտ Թոմփսոնը և Ջոն Վենեբլսը։ Նրանք Ջեյմսին բերել են երկաթգիծ, որտեղ սկսել են աղյուսներ ու քարեր նետել նրա վրա, ներկ ցայտել աչքերին ։ Այնուհետև Վենեբլսը մոտակայքում գտնվող զարդակտորով հարվածել է Ջեյմսին, իսկ Թոմփսոնն ուժգին հարվածել է երեխայի գլխին։ Նկատելով, որ Ջեյմսը չի շարժվում՝ Ջոնը և Ռոբերտը փոքրիկին դրել են ռելսերի վրա, որպեսզի ամեն ինչ դժբախտ պատահարի նման լինի, և շտապել են տուն։ Գուցե հանցագործությունը սեռական բնույթ էր կրում, քանի որ դիակը չուներ շալվար, ոտնաման, գուլպաներ և ներքնազգեստ։
Ջեյմսի դին գտնվել է երկու օր անց։ Ժամանող գնացքն այն երկու մասին էր բաժանել, բայց մինչ այդ երեխան արդեն մահացել էր ։
Ռոբերտ Թոմփսոն
Ռոբերտ Թոմփսոնը ծնվել է 1982 թվականի օգոստոսի 23-ին Ռոբերտ-ավագի և Էնն Թոմփսոնի ընտանիքում։ Ռոբերտը 6 երեխաներից հինգերորդն էր։ Ծնողներն ամուսնացել էին 18 տարեկան հասակում, բայց ընտանեկան կյանքն ամենևին հարթ չի ընթացել։ Մինչ ամուսնությունը մայրը մեծացել էր հայր-բռնակալի ճնշումների տակ, ամուսինը հարբեցող էր և հաճախ էր ծեծում մորը երեխաների աչքի առաջ։ Էննը ամուսնու հանդեպ հիասթափությունից և վախից դրդված՝ արտացոլել է իր ցավը որդիների վրա՝ երեխաներին ծեծելով փայտերով և գոտիներով։ Ինչ-որ պահի հայրը մեկընդմիշտ հեռացել է ընտանիքից, որից հետո Էննը, փորձելով ինքնասպանության անհաջող փորձ կատարել հաբերի վերադոզավորման միջոցով, սկսել է իր փրկությունը գտնել ալկոհոլի մեջ և վերջնականպես սանձարձականալ։ Նրա վեց որդիները մեծացել են ինքնուրույն և համախմբելու, մոր հարձակումներից պաշտպանվելու փոխարեն ստիպված էին պաշտպանվել միմյանցից։ Որպեսզի ինչ-որ կերպ հնարավոր լիներ բնակվել այս վիճակով, Ռոբերտը աշխատել է չխառնվել խնդիրների մեջ և, ընդհանրապես, երբեք չի շտապել առաջ։ Երբ ​​նրան անկյուն էին կանգնեցնում, սկսում էր ստել կամ լացել, իսկ երբ նրա հանդեպ ֆիզիկական բռնություն էր գործադրվում, նա փորձում էր հակահարված տալ։
Էնն Թոմփսոնի բոլոր երեխաները հետագայում շեղվող վարք դսևորեցին։ 4 տարեկանում Ռոբերտի ավագ եղբայրը խնամակալության տակ է առնվել Երեխաների պաշտպանության ծառայության կողմից այն բանից հետո, երբ նրա նկատմամբ ծանր բռնության նշաններ են հայտնաբերվել։ Մյուս եղբայրը սկսել է գողությամբ զբաղվել՝ հաճախ ներգրավելով փոքրիկ Ռոբերտին։ Երրորդ եղբայրը դարձել է սադրիչ և կասկածվել երեխաների սեռական բռնության մեջ (կա վարկած, որ Ռոբերտը նրա զոհերից մեկն է)։ Չորրորդ եղբայրը հաճախ իր ուսուցիչներին բռնությամբ սպառնում էր։ Երբ ավագ եղբայրները պետք է խնամեին ամենակրտսերին, նրանք հաճախ երեխային փակում էին աղավնաբնում։ Ի վերջո եղբայրներից մեկը հեռացել է տնից՝ բնակվելու սոցիալական պաշտպանության բարեգործական կենտրոնում։ Մյուսները փորձել են կյանքին վերջ տալ ինքնասպանությամբ։ Թոմփսոնների ընտանիքը ոստիկանության և հասարակական ծառայությունների ուշադրության կենտրոնում էր։ Ամեն անգամ, երբ որևէ հանցագործություն էր կատարվում, Թոմփսոններն առաջին կասկածյալներից էին լինում։ Նրանք բոլորը գործալիքներ էին և խնդիրներ ունեին ոստիկանության հետ։
Ռոբերտն Էննի միակ որդին էր, որ փորձել է նրա մեջ գոնե ինչ-որ կերպ սեր առաջացնել։ Նա օգնել է նրան կենցաղային հարցերում, հուզական աջակցություն է ցուցաբերել և կերակրել յոթերորդ որդուն՝ Բենին, որին Էննը ծննդաբերել էր՝ չիմանալով՝ ով է երեխայի հայրը։ Ռոբերտը դպրոցում ոչ այնքան հարձակողական էր, որքան խորամանկ։ Նա հանգստությունը խախտող չէր։ Ուսուցիչները նրան նկարագրում էին որպես ամաչկոտ և լուռ, նրանից մեծ ակնկալիքներ չունեին։ Դասընկերները նրա նկատմամբ անտարբերություն էին դրսևորում և գրեթե չէին նկատում։ Ջոն Վենեբլսը փաստացի նրա միակ, փոքրիշատե մտերիմ ընկերն էր։
Ջոն Վենեբլս
Ջոն Վենեբլսը ծնվել է 1982 թվականի օգոստոսի 13-ին Նիլ և Սյուզան Վենեբլսների ընտանիքում։ Նա 4 երեխաներից երկրորդն էր։ Հայրը գործազուրկ էր, երբեմն աշխատում էր որպես բեռնատար մեքենայի վարորդ։ Սյուզանն ու Նիլը շատ բարդ հարաբերություններ ունեին, նրանք տարաձայնությունների մեջ էին, հետո դարձյալ միավորվում էին։ Տնային տնտեսությունը քաոսի մեջ էր։ Երբ Նիլն այնուամենայնիվ երկար ժամանակով հեռացավ ընտանիքից, Սյուզանն ու երեխաներն ապրում էին մոր հետ, բայց հետո Նիլը նորից վերադարձավ ընտանիք, բայց միայն ընտանիքով Լիվերպուլում գտնվող պետական ​​բնակարան տեղափոխվելու համար, ինչից հետո ծնողները նորից ամուսնալուծվեցին, թեպետ Նիլը երբեմն վերադառնում էր ընտանիք։ Հարաբերությունների այդպիսի անկայունությունը չէր կարող չանդրադառնալ երեխաների վրա։ Սյուզան Վենեբլեսը ծագում էր շատ խիստ և կարգապահ միջավայրից և շատ հաճախ Ջոնի վրա հոգեկան և ֆիզիկական բռնություն էր գործադրում։ Եղել են պահեր, երբ մայրը Ջոնին ուղարկել է հոր մոտ, եթե միայնակ չի կարողացել կարգավորել նրա հետ հարաբերությունները։ Ի լրումն ամեն ինչի՝ Սյուզանն ու Նիլը տառապում էին կլինիկական դեպրեսիայով, ինչը նույնպես արտացոլվել է երեխաների վրա։
Ջոնի եղբայրներն ունեին զարգացման հապաղում։ Ավագ եղբայրը ծնվել էր նապաստակի շրթունքով, ինչը հանգեցրել է սոցիալական հարմարվողականության և զայրույթի անընդհատ բռնկումների հետ կապված խնդիրների։ Ջոնի կրտսեր եղբայրը սովորում էր հատուկ դպրոցում, և ծնողների համար շատ ժամանակ պահանջվեց նրան վերահսկելու համար։ Ջոնի կրտսեր քույրը ևս ուներ զարգացման հապաղումներ և վերջին հաշվով նույնպես հայտնվել էր հատուկ դպրոցում։ Ջոնը, որը զարգացման այսպիսի լուրջ խնդիրներ չուներ, փաստացի զրկվում էր ծնողների ուշադրությունից։ Երբեմն նա նմանակում էր ավագ եղբոր զայրույթի պոռթկումները գոնե մի փոքր ուշադրություն գրավելու համար։
Հետաքննություն
Ըստ վկաների՝ Ջեյմսի առևանգումից կես ժամ առաջ անչափահաս հանցագործները փորձել են գողանալ մեկ այլ երեխայի, բայց մայրն այդ ամենը նկատել է ժամանակին։
Հետաքննությունը նաև պարզել է, որ ականատեսներից շատերը տեսել են՝ ինչպես է երկու տղա քարշ տալիս լացակումած Ջեյմսին։ Չնայած երեխայի դեմքի կապտուկներին՝ անցորդներից քչերն էին միջամտել, իսկ նրանք, ովքեր միջամտել էին, բավարարվել էին առևանգողների նմանատիպ պատասխաններով. «Նա մեր կրտսեր եղբայրն է», կամ «Մենք հենց ոստիկանություն ենք գնում։ Նա, հավանաբար, մոլորվել է» ։
Մարդասպանները ծագում էին անբարեհաջող ընտանիքներից, որտեղ սովորական էր բռնությունը։ Ընթացքում նրանք ցույց չեն տվել ոչ մի զղջում, միայն՝ վախ։ Քանի որ բրիտանական օրենսդրությունը թույլ է տալիս 10 տարեկանից սկսած երեխաների դատավարություն, մարդասպանները դատապարտվել են անորոշ ժամկետով ազատազրկման՝ 10 տարի անց ազատ արձակվելու հնարավորությամբ։ 2000 թվականին դատական ​​մարմինները մեղմացման տեսանկյունից վերանայել են դատավճիռը, իսկ 2001 թվականի հունիսին Թոմփսոնը և Վենեբլսը ազատ են արձակվել և ստացել նոր անուններով փաստաթղթեր։ Նրանց գտնվելու վայրը իշխանությունները գաղտնի են պահել։ Չնայած այդ ջանքերին, ըստ մամուլի տեղեկությունների՝ 2004 թվականին սպանված Ջեյմսի մայրը հայտնաբերել է մարդասպաններից մեկի՝ Թոմփսոնի ապրելավայրը ։
2010 թվականի մարտի 2-ին Արդարադատության նախարարությունը բացահայտել է, որ Ջոն Վենեբլսը վերադարձվել է բանտ՝ պայմանական վաղաժամկետ ազատ արձակվելու չհիշատակված խախտման պատճառով։ Միևնույն ժամանակ Արդարադատության նախարար Ջեք Սթրոուն հայտարարել է, որ Վենեբլսը վերադարձվել է բանտ՝ իր դեմ հարուցված «չափազանց լուրջ մեղադրանքների» պատճառով, սակայն, նախարարի խոսքերով, ինքն «ի վիճակի չէ ավելի մանրամասն տեղեկություններ հաղորդել Ջոն Վենեբլսի՝ բանտ վերադառնալու պատճառների մասին, քանի որ դա հակասում է կազմակերպության պահանջներին»։
2010 թվականի հունիսի 21-ին Վենեբլսին մեղադրանք է ներկայացվել մանկական պոռնոգրաֆիայի պահպանման և տարածման պատճառով։ Ոստիկանները նրա համակարգչում գտել են մանկական պոռնոգրաֆիայի հետ կապված 57 լուսանկար։ 2010 թվականի հուլիսի 23-ին Վենեբլսը դատապարտվել է երկու տարվա ազատազրկման՝ երեխաների անպարկեշտ լուսանկարները բեռնելու և տարածելու համար։ Դատաքննության ընթացքում պարզվել է, որ համացանցում Վենեբլսը ձևացրել է իբրև Լիվերպուլից 35-ամյա ամուսնացած կին՝ Դոն Սմիթ անունով, որը պարծենում էր իր 8-ամյա դստեր նկատմամբ բռնություններով՝ հուսալով ստանալ այլ մանկական պոռնոգրաֆիա։ Նա 2011 թվականի հուլիսին իրավունք ուներ դիմելու պայմանականորեն վաղաժամկետ ազատման միջնորդության, բայց 2011 թվականի հունիսի 27-ին պայմանականորեն վաղաժամկետ ազատ արձակող խորհուրդը որոշել է, որ Վենեբլսը կմնա կալանքի տակ, և որ պայմանականորեն վաղաժամկետ ազատման հաջորդող դիմումը կարող է քննարկվել ոչ շուտ, քան մեկ տարի անց։
2018 թվականի փետրվարին Վենեբլսին հերթական մեղադրանքն է ներկայացվել մանկական պոռնոգրաֆիա և «պեդոֆիլների ձեռնարկ» ունենալու համար, որի հետևանքով նա դատապարտվել է 40 ամսվա ազատազրկման ։ Նշվել է նաև, որ նրան կարող է տրվել նոր անուն և պետության հաշվին պլաստիկ վիրահատություն կատարելու հնարավորություն` իր ինքնությունը կոծկելու նպատակով, ինչը Բալջերներն ակտիվորեն կանխել են ։
Արտաքին հղումներ
Կատեգորիա:Սպանություն Կատեգորիա:Հանցագործությունը Միացյալ Թագավորությունում Կատեգորիա:Սպանվածներ
Նիժնեարմետովո
Նիժնեարմետովո (Нижнеарметово, Түбәнге Әрмет), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2010 թվականին գրանցված տվյալներով կազմում էր 746 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր
Տիկին պետքարտուղար
«Տիկին պետքարտուղար» (Madam Secretary), ամերիկյան հեռուստասերիալ է, որի գլխավոր դերակատարներն են Բարբարա Հոլը և Թեա Լեոնին ։ Սերիալը մեկնարկել է CBS-ի եթերում 2014-2015 եթերաշրջանում։
2019 թվականի հունվարի 7-ից նախագիծը ցուցադրվում է Առաջին ալիքի եթերում։
2014 թվականի մայիսի 9-ին CBS-ը 2014-2015 թվականների եթերաշրջանում ցուցադրելու համար պատվիրեց հեռուստասերիալի առաջին եթերաշրջանի նկարահանումը։ Փորձնական դրվագը քննադատներից ստացել էր խառը վերանայումներ։ 2014 թվականի հոկտեմբերի 27-ին ալիքը հաստատեց հեռուստասերիալը և պատվիրեց առաջին եթերաշրջանի արտադրությունը ։ 2015 թվականի հունվարի 12-ին ալիքը պատվիրեց երկրորդ եթերաշրջանը ։ 2016 թվականի մարտի 25-ին CBS-ը պատվիրեց երրորդ եթերաշրջանի արտադրությունը ։ 2017 թվականի մարտի 23-ին սերիալը երկարաձգվեց չորրորդ եթերաշրջանի համար ։ 2018 թվականի ապրիլի 18-ին պատվիրվեց հինգերորդ եթերաշրջանի արտադրությունը ։
Սյուժե
Գործող պետքարտուղարը զոհվում է ավիավթարի հետևանքով ու նրա պաշտոնը նախագահ Կոնրադ Դալտոնը վստահում է ԿՀՎ-ի նախկին վերլուծաբան Էլիզաբեթ Մըքքորդին։ Վերջինիս՝ կարծրատիպերը կոտրելու ունակությունն ու արդյունավետ մտածողությունը կարևորագույն հատկանիշներն են, որոնք անհրաժեշտ են համաշխարհային քաղաքականության բարդությունները հաղթահարելու ու արդյունավետ որոշումներ կայացնելու համար։
Ծանոթագրություններ
Կատեգորիա:Ամերիկյան դրամա հեռուստասերիալներ Կատեգորիա:2010-ականների ամերիկյան հեռուստասերիալներ Կատեգորիա:Անգլերեն հեռուստասերիալներ Կատեգորիա:Հեռուստասերիալներ այբբենական կարգով
Ֆիշբախաու
Ֆիշբախաու (Fischbachau), կոմունա Գերմանիայում, Բավարիա երկրամասում։ Տարածքը կազմում է 75,91 կմ² է։ Կենտրոնի բարձրությունը 771 մ է։ Բնակչությունը հասնում է 5430 մարդու, 2010 թվականի մարդահամարի տվյալների համաձայն։ Հեռախոսային կոդն Է 08028, 08025, իսկ փոստային ինդեքսը 83730։ Պաշտոնական հեռախոսահամարն է՝ 09 1 82 114։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Օկտյաբրսկոե (գյուղ, Պուտիվիլի շրջան)
Օկտյաբրսկոե (Октябрське), գյուղ Ուկրաինայի Սումիի մարզի Պուտիվիլի շրջանում։ Բնակավայրը նախկինում նաև անվանվել է Վշիվկա։ Հիմնադրվել է 18-րդ դարում։
2001 թվականի տվյալներով Օկտյաբրսկոե գյուղում բնակվում էր 559 մարդ։
Արտաքին հղումներ
Կատեգորիա:Ուկրաինայի Սումիի մարզի Պուտիվիլի շրջանի բնակավայրեր Կատեգորիա:Ուկրաինայի գյուղեր Կատեգորիա:18-րդ դարում հիմնադրված բնակավայրեր
Ծուղրութ
Ծուղրութ (վրաց.` წყრუთი - Ծղրութի), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 4 կմ հյուսիս-արևմուտք։ Գտնվում է ծովի մակարդակից 1130 մ բարձրության վրա Փոցխով գետի ձախակողմյան վտակի ձորալանջին։
Բնակչություն
Համաձայն 2002 թվականի տվյալների՝ գյուղն ուներ 1194 բնակիչ, հիմնականում հայեր, որից 567 տղամարդ և 627 կին, իսկ 2014 թվականի տվյալներով գյուղում ապրում էր 1056 մարդ, որից 523 տղամարդ և 533 կին։
Պատմություն
Ծուղրութի հայերը գաղթել են Էրզրումի նահանգի Իլիճե գյուղից։ Մինչ այդ՝ գյուղն ունեցել է քրիստոնյա բնակչություն, ովքեր հետագայում տեղափոխվել են հարևան հունաբնակ Միքելծմինդա գյուղը։ Գյուղի եկեղեցին (Սուրբ Սիոն) հիմնադրվել է 1881 թվականին ։
1918 թվականի սկզբին, երբ երիտթուրքական նվաճողները ներխուժել են Անդրկովկաս, Ծուղրութի հայերը հարկադրված տեղափոխվել են Ախալցխա և տեղի բնակչության հետ վեց ամիս շարունակ հերոսաբար դիմադրել են թշնամուն, որի համար թուրքերը այրել և ավերել են Ծուղրութ գյուղը։
Ծուղրութում պահվում է 974 թվականին ընդօրինակված մանրանկարներով զարդարված Ավետարան (Ծուղրութի Ավետարան)։
Գյուղի գործող եկեղեցին Սուրբ Սիոնն է, որը հիմնադրվել է 1830-ական թվականներին։ Այն հիշատակվում է նաև Ս. Հակոբ անվամբ։ 1863 թվականին եկեղեցին փայտաշեն էր, իսկ 1881 թվականին կառուցվում է սրբատաշ քարով և ուղղանկյուն հատակագծով եկեղեցին, որը որոշ վերականգնումներով հասել է մեր օրերը։ Գյուղի մերձակայքում պահպանվել են Սուրբ Հակոբ, Սուրբ Կարապետ, Սուրբ Գևորգ, Սուրբ Աստվածածին, Հայր Հովսեփ մատուռ-սրբավայրերը։ Սուրբ Հայր Հովսեփ մատուռը գտնվում է գյուղամիջի հին գերեզմանատանը, կառուցվել է սրբատաշ քարից, կառուցման թվականն անհայտ է, հայտնի է, որ 1873 թվականին այն կանգուն էր։
Ծուղրութում է ծնվել հայագետ և պատմաբան Գալուստ Տեր-Մկրտչյանը։
Ծանոթագրություններ
Կատեգորիա:Վրաստանի գյուղեր Կատեգորիա:Վրաստանի բնակավայրեր
Էրվին Պանոֆսկի
Էրվին Պանոֆսկի (Erwin Panofsky ), գերմանացի և ամերիկացի պատմաբան ու արվեստի տեսաբան։ 1920-ականների գերմանական արվեստի գիտության և 1930-1960-ականների ամերիկյան արվեստի դպրոցի առաջատար ներկայացուցիչներից մեկը։
Կենսագրություն
Ծնվել է գործարարի ընտանիքում։ Նրա մանկությունն ու վաղ տարիներն անցել են Բեռլինում։ 1901-1910 թվականներին նա սովորել է Յոահիմ գիմնազիայում, որն առանձնանում էր հին լեզուների խորն ուսումնասիրությամբ։ Արվեստի պատմություն և փիլիսոփայություն սովորել է Բեռլինի, Մյունխենի և Ֆրայբուրգի համալսարաններում։ Արդեն 1911 թվականին, Հ. Վյոլֆլինի Բեռլինյան սեմինարում, Պանոֆսկին սկսել է զբաղվել «Ալբրեխտ Դյուրերի արվեստի ուսուցման տեսական ասպեկտները» թեմայով, որին հետագա իր կյանքի ընթացքում նա մի քանի անգամ նորից անդրադարձել է։ Պանոֆսկու 1914 թվականի դիպլոմային աշխատանքը նվիրված էր նրան և «Դյուրերի արվեստի տեսությունը, նրա տեսակետն իտալացիների մշակույթի տեսության վերաբերյալ» գիրքը (1915 թվական), 1922 թվականի դիսերտացիան և Ֆ. Սաքլի հետ համատեղ գրած «Մելամաղձություն I» գիրքը` Դյուրերի փորագրությունների մասին (1923 թվական) ։
1916 թվականին Է. Պանոֆսկին ամուսնացել է Դորա Մոսսի հետ, որի հետ համատեղ հետագայում հրատարակել է երկու գիրք՝ «Պանդորայի արկղը» (1956 թվական) և «Ոդիսական պատկերասրահ Ֆոնտենբլոյում» (1958 թվական) ։
1921 թվականից դասավանդել է Համբուրգի համալսարանում (1926-ից որպես արվեստի պատմության պրոֆեսոր)։ 1931 թվականին նրան հրավիրել են Նյու Յորքի համալսարանում դասախոսություններ կարդալու, որն էլ հենց սկիզբ է դրել նրա կապերին ամերիկացի արվեստաբանների հետ։ 1933 թվականին, երբ նացիստներն իշխանության եկան, իր հրեական ծագման պատճառով, նրան աշխատանքից հեռացրեցին Համբուրգի համալսարանից, բայց նա կարողացավ կնոջ հետ արտագաղթել Միացյալ Նահանգներ։ Այստեղ նրանք ապրել են 35 տարի, որից հետո սկսեց դասախոսել և գրել անգլերեն ։ Նա նախ դասավանդել է Նյու Յորքի համալսարանում, իսկ 1935 թվականից նաև Փրինսթոնի առաջավոր ուսումնասիրությունների ինստիտուտում (ինչպես ֆիզիկոս Ալբերտ Էյնշտեյնը, որի հետ նրանք երկար տարիներ ընկերներ են եղել) ։
1962 թվականին թոշակի անցնելուց հետո Է. Պանոֆսկին շարունակել է դասախոսել, հրատարակել մի շարք նոր աշխատանքներ։ 1962-ին ստացել է Արևմտյան Բեռլինի համալսարանի պատվավոր դոկտորի աստիճան ։ Պարգևատրվել է Միջնադարի Ամերիկյան ակադեմիայի Հասկինսի մեդալով (en:Haskins Medal)(1962):
Որդին ատոմային ֆիզիկոս Վոլֆգանգ Պանոֆսկին է։
Հետազոտական հետաքրքրություններ և դրանց ազդեցություն
Իր գործունեության գերմանական շրջանում Է. Պանոֆսկին, զարգացնելով Հ. Վյոլֆլինի, Ա. Ռիգլի և Ա. Վարբուրգի գաղափարները, հիմք դրեց արվեստի գործերի ուսումնասիրման պատկերագրական մեթոդի առաջացմանը, պարզաբանեց արվեստի պատմության մի շարք հիմնական կատեգորիաներ։ Նա իր տեսակետները հայտնեց «Գաղափար. Անցյալի արվեստի տեսության հասկացությունների պատմության մասին» (1924 թվական)։ Հումանիզմի գաղափարն արտահայտվել է նրա «Պատկերաբանության ուսումնասիրություններ. Հումանիստական թեմաները Վերածննդի արվեստում» (1939) գրքում և «Արվեստի պատմությունը որպես հումանիստական խրատ» հոդվածում, որը գրվել է Փրիսթոնի համալսարանի գիտնականների պատրաստած «Հումանիզմի իմաստը» ժողովածուի համար (1940 թվական)։ Հետպատերազմյան տարիներին Պանոֆսկին հրատարակել է «Վաղ Նիդեռլանդական նկարչություն» գիրքը (1953 թվական, հ. 1-2), որը հիմնված է 1947-1948 թվականներին Հարվարդի համալսարանում դասախոսությունների վրա։ Նա զբաղվել է գոթական ճարտարապետությանյ ուսումնասիրմամբ, շարունակել է ուսումնասիրել Դյուրերի աշխատանքը (դառնալով Դյուրերի կյանքի և ստեղծագործականությունների ամենամեծ հետազոտողը), գրել է «Գալիլեյը որպես արվեստի քննադատ» էսսեն (1954 թվական) ։
Է. Պանոֆսկու աշխատանքի մեթոդն արտացոլվում է այսպես կոչված «մեկնաբանությունների աղյուսակների» մի քանի տարբերակներում, որոնցում վերլուծվում են առարկան, տեսակը, միջոցները և արվեստի գործերը մեկնաբանելու հսկիչ սկզբունքը։ Այն զարգանում է «Տեսողական արվեստի նշանակություն» ժողովածուում (1955 թվական), «Վերածնունդ և «վերածնունդ»-ն Արևմուտքի արվեստում» գրքում (1960, հատոր 1-2) և շատ այլ հրատարակություններում» ։ Է. Պանոֆսկու աշխատանքներն ազդել են Պիեռ Բուրդիեի արվեստի սոցիոլոգիական հայեցակարգի վրա։
Ֆիերիի գավառ
Ֆիերի (Qarku i Fierit), Ալբանիայի գավառներից մեկը, որը գտնվում է երկրի հյուսիսարևմտյան մասում։ Վարչական կենտրոնը Ֆիերի քաղաքն է։
Բնակչությունը 384 386 մարդ է (2001 թ-ի տվյալներով), իսկ տարածքը՝ 1 887 կմ²։
Սահմանակից է՝
ներառում է երեք ենթաշրջաններ՝
Աղբյուր
Կատեգորիա:Ֆիերիի գավառ
Էդիթ Տասնադի
Էդիթ Տասնադի (Edit Tasnádi, ), հունգարացի արևելագետ, թարգմանիչ և ակադեմիկոս ։
Ծանոթագրություններ
Կատեգորիա:Հունգարացի թարգմանիչներ Կատեգորիա:Հունգարացի կանայք Կատեգորիա:Անկարայի համալսարանի դասախոսներ
Սիսթերոն
Սիսթերոն (Sisteron, Sisteron), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սիսթերոն կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04209։
Կլիմա
Սիսթերոնի կլիման միջերկրածովային է։ Ամառը տաք է և չոր, ձմռանը հով, երբեմն լինում է սառնամանիքային։
Տնտեսություն
2007 թվականի տվյալներով 4483 աշխատունակ տարիքի մարդկանցից (15-64 տարեկան) 3198-ը տնտեսապես ակտիվ էին, 1285-ը անգործ (ակտիվության ցուցանիշը 71,3 %, 1999 թվականին եղել է՝ 69,7 %)։ 3198 աշխատունակ բնակիչներից 2792-ը աշխատում էին (1517 տղամարդ և 1275 կին), անաշխատանք էին 406-ը (167 տղամարդ և 239 կին)։ 1285 անգործ մարդկանցից 363-ը աշակերտներ կամ ուսանողներ են, 442-ը թոշակառու, 480-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սամաթ լեռ
Սամաթ լեռ, Ֆիլիպինների Պիլար մունիցիպալիտետում գտնվող լեռ։ Նրա գագաթի մոտ տեղակայված է Սամաթ լեռան ազգային սրբավայրը, որը նվիրված է Երկրորդ համաշխարհային պատերազմում ընկած ֆիլիպինցիներին և ամերիկացիներին։
Աշխարհագրություն
Սամաթց լեռը Մարիվելես լեռան պարազիտային կոնն է և չունի պատմական որևէ ժայթքում։ Սամաթ լեռան գագաթը Մարիվելես կալդերայից 9.2 կմ (5.7 մղոն) հյուսիս է ։ Սամաթ լեռը ունի 550 մետր լայնությամբ խառնարան, որը բացված է դեպի հյուսիս-արևելք։ Սամաթ լեռան խաչը գտնվում է խառնարանի եզրին։
Պատմական կարևորություն
1942 թվականին՝ Երկրորդ համաշխարհային պատերազմի սկզբին, ծանր կորուստներ կրելով Ճապոնիայի կայսրության բանակի կողմից ամբողջ Լուսոնի երկայնությամբ, Ֆիլիպինների և Ամերիկայի զինվորները հետ էին նահաջել Բաթան թերակղզի, որպեսզի վերակազմավորվեն վերջին խիզախ, բայց ապարդյուն պայքարի համար։ 4 ամսվա պայքարից հետո գեներալ-մայոր Էդվարդ Պ. Քինգի հրամանատարությամբ 78 000 տանջված, հիվանդ և քաղցած զինվորներ 1942 թվականի ապրիլի 9-ին հանձնվում են ճապոնացիներին։ Հայտնի է «Բաթանի անկումը» անունով։ Այն պատմության մեջ ամերիկացի զինվորների միակ ամենամեծ հանձնումն է, Բաթան նահանգի Մարիվելես քաղաքը նրանց վերջին ամրոցն էր, որից հետո Ֆիլիպինների զինվորների հետ միասին նրանց տանում են 80 մղոն (130 կմ) երկարություն ունեցող երթ դեպի Կապաս, որը հայտնի է որպես «Բաթանի մահվան երթ»։
Սամաթ լեռան ազգային սրբավայրը կառուցվել է որպես համապատասխան հուշարձան՝ նվիրված հերոսական պայքարին և այն զինվորներին, որոնք կռվել և նահատակվել են պատմական ազատության բաստիոնում ։
Դունսուլան ջրվեժ
Դունսուլան (14.61464°N, 120.49272°W) ջրվեժը գտնվում է Սամաթ լեռան ստորոտում՝ Ազգային սրբավայրի հյուսիս-արևելքում, ինչպես նաև Պիլար քաղաքում ։ Դունսուլան ջրվեժը և գետը հիմնական դրենաժն են Սամաթ լեռան խառնարանի կողմում։
Արտաքին հղումներ
Կատեգորիա:Ֆիլիպինների աշխարհագրություն Կատեգորիա:Հրաբուխներ Կատեգորիա:Լեռներ ըստ երկրի
Հենրի Քենդալ
Հենրի Վեյ Քենդալ (Henry Way Kendall, ), ամերիկացի ատոմային ֆիզիկոս, աշխատել է Մասաչուսեթսի տեխնոլոգիական ինստիտուտում։ 1990 թվականի Ֆիզիկայի Նոբելյան մրցանակի դափնեկիր, մրցանակը ստացել է Ջերոմ Ֆրիդմանի և Ռիչարդ Թեյլորի հետ համատեղ, «էլեկտրոնների պրոտոնների և կապված նեյտրոնների վրա խորը ոչառաձգական ցրման հեղափոխական հետազոտությունների համար, որոնք էական կարևորություն ունեն մասնիկների ֆիզիկայում քվարկային մոդելի մշակման համար»։
Ավարտել է Ամխերստի քոլեջը (բակալավրի աստիճան, 1950 թվական), փիլիսոփայության դոկտորի կոչում ստացել է Մասաչուսեթսի տեխնոլոգիական ինստիտուտում 1955 թվականին։
Հանդիսանում է Մտահոգված գիտնականների միության անդամ, և նրա նախագահն է 1974 թվականից մինչև մահը։ Այս պաշտոնում հանդիսացել է «Մարդկության նախազգուշացման» (1992) կազմակերպիչը, որը ստորագրել են 1700 գիտնականներ, այդ թվում և այդ պահին ապրող Նոբելյան մրցանակակիրների մեծամասնությունը, որը նախազգուշացնում է՝ մարդիկ և բնությունը գտնվում են իրար հետ բախման հետագծի վրա։ Հանդիսանում է նաև JASON-ի անդամ։
Քենդալը մահացել է բարդ արյունահոսությունից, Վակուլա Սփրինգս ազգային պարկում ջրասուզական արշավախմբի աշխատանքներին մասնակցելիս։
Արտաքին հղումներ
Կատեգորիա:Ամերիկացի նոբելյան մրցանակակիրներ Կատեգորիա:Ամերիկացի ֆիզիկոսներ Կատեգորիա:Փիլիսոփայական գիտությունների դոկտորներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Սթենֆորդի համալսարանի շրջանավարտներ Կատեգորիա:Ֆիզիկոսներ այբբենական կարգով Կատեգորիա:ԱՄՆ-ի գիտությունների ազգային ակադեմիայի անդամներ
Խանասոր
Խանասոր, գյուղ Արևմտյան Հայաստանում, Վանի վիլայեթի Աղբակի գավառում ։ Գտնվում էր Ս. Բարդուղիմեոս վանքից 11 կմ հյուսիս-արևելք, լեռան արևմտյան լանջին, պարսկա-թուրքական սահմանի վրա, համանուն լեռնանցքի մոտ։
Պատմամշակութային կառույցներ
Գյուղից 5 կմ հարավ-արևելք Պարսկաստանի տարածքում գտնվում է համանուն բերդը ։
Ծանոթագրություններ
Կատեգորիա:Արևմտյան Հայաստանի գյուղեր
Կոլոնատ
Կոլոնատ (- հողագործ), Հին Հռոմում խոշոր հողատերի և անմիջական արտադրողի՝ կոլոնի միջև ձևավորվող արտադրական հարաբերությունների հատուկ ձև։
Կատեգորիա:Հռոմեական իրավունք Կատեգորիա:Բյուզանդական կայսրություն Կատեգորիա:Հին Հռոմի տնտեսություն‎
Բրեդլի Ջեյմս Ալան
Բրեդլի Ջեյմս Ալան (անգլ. Bradley James Allan, ), ավստրալիացի դերասան և կասկադյոր։
Կենսագրություն
14 տարեկանից զբաղվել է ուշուով։ Սովորելով մարտարվեստի այս տեսակը, երկու տարի եղել է Beijing Wushu Team-ի, Լիյան Չան-Սինի և Տան Լայ Վեյի անդամների հետ, ովքեր եղել է Լի Ջեթի զինակիցները։ Տիրապետում է նաև կարատե և այլ մարտարվեստների։ Երբ Մելբուրնում տեղի են ունեցել «Պինդ տղան» ֆիլմի նկարահանումները, Բրեդլին ցուցադրում է իր ընդունակությունները և ստանում հետին պլանի դեր, իսկ այնուհետև հրավիրվում է «Ո՞վ եմ ես» ֆիլմի նկարահանուներին, որում փոխարինում է Միշել Ֆերիին։ 90-ական թվականների վերջին նա ընդգրկվում է Ջեքի Չանի հնարքներ կասկադյորական խմբում, որից հետո դառնում է հոլիվուդյան կինոնկարների մարտական տեսարանների բեմադրողը։
Մահացել է 2021 թվականի օգոստոսի 6-ին ։
Արտաքին հղումներ
Կատեգորիա:Ավստրալիացի դերասաններ Կատեգորիա:21-րդ դարի դերասաններ
Ղուլալիս
Ղուլալիս (վրաց.` ყულალისი), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 6 կմ հարավ-արևմուտք։ Գտնվում է ծովի մակարդակից 1250 մ բարձրությամբ թեք լեռնալանջի վրա։
Բնակչությունը
Համաձայն 2002 թվականի տվյալների, գյուղն ուներ 167 բնակիչ, հիմնականում հայեր, որից 86 տղամարդ և 81 կին, իսկ 2014 թվականի տվյալներով, գյուղում ապրում է 151 մարդ, որից 73 տղամարդ և 78 կին։ Բնակիչները կաթոլիկադավան են։ Գյուղն ուներ տարրական դպրոց (բացվել է 1935 թվականին), գրադարան և ակումբ։
Պատմությունը
Բնակիչների նախնիները գաղթել են Էրզրումի նահանգից Հինձք գյուղից 1830 թվականին։ Հայրենական մեծ պատերազմին գյուղից մասնակցել է 28 հոգի, որից զոհվել է 11-ը։ Գյուղը երկար տարիներ եկեղեցի չի ունեցել։ 1995 թվականին Էմմանուել վարդապետ Տապպաղյանի նախաձեռնությամբ կառուցվել է   Ս. Խաչ եկեղեցին, որը սրբատաշ քարով ու զանգակատնով կառույց է։ Գյուղի առաքելադավան հայերը ևս ունեն մատուռ-աղոթարան, որը կառուցվել է 2000 թվականին։ Գյուղի շրջակայքում Բոլբոլա բլրի վրա կան ամրոցի ավերակներ (Արղիսցիխե), որի քարերը 1950-ական թվականներին հարևան գյուղերի բնակիչներն օգտագործել են որպես շինաքար ։
Ծանոթագրություններ
Կատեգորիա:Վրաստանի գյուղեր Կատեգորիա:Վրաստանի բնակավայրեր
Գայոս Մուսոնիոս Ռուֆոս
Գայոս Մուսոնիոս Ռուֆոս (Gaius Musonius Rufus, ), հռոմեացի փիլիսոփա. ստոիկյան դպրոցի ներկայացուցիչ ։ Ուսուցանել է Հռոմում Ներոն կայսեր օրոք, մ.թ. 65 թվականին արտաքսվել է, վերադարձել է քաղաք Ներոնի գահընկեցությունից հետո։ Նորից արտաքսվել է Հռոմից Վեսպասիանոս կայսեր օրոք, վերադարձել է Հռոմ կայսեր մահից հետո։ Նրա երկերից և դասախոսություններից պահպանվել են միայն ծաղկաքաղ հատվածներ մ.թ. V դարի հույն հեղինակ Ստոբեոսի մոտ։ Մուսոնիոս Ռուֆոսի փիլիսոփայությունը մեծ ազդեցություն է ունեցել ուշ անտիկ և քրիստոնյա հեղինակների վրա։ Էպիկտետոսի ուսուցիչն է։
Մուսոնիոս Ռուֆուսը ավելի շատ ուշադրություն է դարձրել բարոյագիտության և ոչ բնափիլիսոփայության ու տրամաբանության վրա։ Նրա փիլիսոփայական հայացքները մոտ են Էպիկտետոսին, սակայն առավել իրապաշտ և սոցիալական ուղղվածության է` բաղկացած է կոնկրետ կենցաղային առօրյա իրավիճակներում վարվեցողության կանոններից։ Նրա կենտրոնական համոզմունքն է, որ բոլոր մարդիկ ունեն առաքինի կյանք վարելու նախադրյալներ։
Գրականություն
Կատեգորիա:Ստոյիկականություն Կատեգորիա:Անտիկ դարաշրջանի հռոմեացի փիլիսոփաներ Կատեգորիա:1-ին դարի փիլիսոփաներ Կատեգորիա:Բուսակերներ Կատեգորիա:Հին հռոմեացի փիլիսոփաներ
Մաալոտ Տարշիխա
Մաալոտ Տարշիխա (מַעֲלוֹת-תַּרְשִׁיחָא — Maʻalot-Taršiḥa, معالوت ترشيحا — Maʻālūt Taršīḥā), քաղաք Իսրայելում։ Հիմնադրվել է 1963 թվականին՝ միավորելով արաբական Տարշիխա գյուղը և հրեական Մաալոտ բնակավայրը։ Բնակչությունը՝ ։
Աշխարհագրություն
Քաղաքը գտնվում է Միջերկրական ծովի ափից 20 կիլոմետր հեռավորության վրա, լեռնոտ տարածքում, ծովի մակարդակից 600 մ բարձրության վրա։ Կլիման չոր և խոնավ է։ Քաղաքի մերձակայքում գտնվում է խաչակիրների Մոնֆոր հնագույն բերդը։
Պատմություն
Արաբական մահմեդա-քրիստոնեական Տարշիխա գյուղը երկար պատմություն ունի։ 12-13-րդ դարերում Տարշիխան հիշատակվել է նաև խաչակիրների կողմից։
Մաալոտը հրեական քաղաք էր, որը հիմնադրվել է 1957 թվականին, առաջին բնակիչները գաղթել էին Մարոկկոյից և Ռումինիայից։ Իսկ մի շարք հայրենադարձներ 1970-1980 թվականներից ակտիվորեն հաստատվել են ԽՍՀՄ հրեական ինքնավար շրջանից։
Տնտեսություն
Մաալոտ Տարշիխան ունի զարգացող քաղաքի կարգավիճակ և իր փոքր արդյունաբերական գոտին։ Քաղաքի բնակչությունը հիմնականում աշխատում է Նահարիայի, Կարմելի, Ակոյի և Հայֆայի արվարձաններում։ 1980 թվականին Միգդալ Տեֆեն արդյունաբերական գոտին կառուցվել է Մաալոտից 4 կմ հեռավորության վրա, որի մեծ մասը գիտելիքահեն արդյունաբերությունն է ։
Կառավարում
1963 թվականից գործող ընդհանուր քաղաքապետարանը Մաալոտը և Տարշիխան դարձնում է մեկ վարչական սուբյեկտ (արաբ և հրեական բնակչության միջև խաղաղ հարաբերությունները բնորոշ են Արևմտյան Գալիլեայի բազմաթիվ բնակավայրերին)։ Քաղաքում գրեթե չկա արաբների և հրեաների խառը բնակավայր, Մաալոտը և Տարշիխան առանձնացված են միջքաղաքային մայրուղով։
Մշակույթ
Քաղաքի հարևաններն են՝ Մեոն հրեական գյուղը, Մեիլա քրիստոնեական գյուղը, հրեական Կֆար Վրադիմ վիլլաների գյուղը։
Ծանոթագրություններ
Կատեգորիա:1957 թվականին հիմնադրված բնակավայրեր Կատեգորիա:Իսրայելի քաղաքներ
(4135) Սվետլանով
(4135) Սվետլանով (Svetlanov), աստերոիդ աստերոիդների հիմնական գոտում։ Հայտնաբերվել է 1966 թվականի օգոստոսի 14-ին Լյուդմիլա Չեռնիխի և Տամարա Սմիռնովայի կողմից Նաուչնիում ։
Քլարկ շրջան (Ինդիանա)
Քլարկ շրջան (Clark County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 971 կմ² է, բնակչությունը՝ 96.472 մարդ (2010 թ. տվյալներով)։ Շրջկենտրոնն է Ջեֆերսոնվիլ բնակավայրը։ Կազմավորվել է 1801 թ.։
Կատեգորիա:Ինդիանայի շրջաններ
Զավորսկլյանսկի գյուղական խորհուրդ (Պոլտավսկի շրջան)
Զավորսկլյանսկի գյուղական խորհուրդ  (Заворсклянська сільська рада), Ուկրաինայի Պոլտավայի մարզի Պոլտավայի շրջան|Պոլտավսկի շրջան]]ում ։
2001 թվականի տվյալներով Զավորսկլյանսկի գյուղական խորհրդում բնակվում էր 2697 մարդ։ Խորհրդում կա 6 բնակավայր։
Արտաքին հղումներ
Կատեգորիա:Ուկրաինայի բնակավայրեր
Դրոզդի (գյուղ, Վելիժսկի շրջան)
Դրոզդի (Дрозды), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Նիժնեբալտաչևո
Նիժնեբալտաչևո (Нижнебалтачево, Түбәнге Балтас), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տատիշլինսկի շրջանի բնակավայրեր
La Castagnetta
Տեղեկություն նկարի մասին
Ռոսսետտիի «La Ghirlandata» վաղ աշխատանքը համարվում է նրա ամենաշարժունակ նկարներից մեկը և պատկերում է պարուհու, որը խորասուզված է կրքոտ պարում ։ Պարում վեր դիզացած նրա կանաչ զգեստը և երկար վարսերը պատկերում են շարժում, աղջիկը երաժշտությանը համահունչ շարժում է իր կաստանիետները։ Ի տարբերություն պրեռաֆայելիտներին բնութագրական կանանց կերպարներից՝ հերոսուհու դեմքին ժպիտ է նշմարվում, դա միակ դեպքն է, երբ Ռոսսետտին նկարել է ժպտացող կնոջ ։ Աղջկա մազերը զարդարված են վարդերի պսակով, իսկ դրանց շուրջ՝ խաղողի որթեր են, ինչը ենթադրում է, որ նկարում հավանաբար պատկերված է ծիսական բաքոսական կամ հեթանոսական պար ։ Ծաղիկները, որթերը և շրջազգեստի կանաչ գույնը խորհրդանշում են բնություն և բերրիություն, մոտիվ, որը Ռոսսետտիի արվեստում դրսևորվել է 1860-ական թվականներին, երբ կանանց գեղեցկությունը և զգայականությունն ընդգծվել է ծաղիկների և մրգերի միջոցով ։
Արվեստաբան Հենրի Կարի Մարիլյերը տվել է նկարի անվան երկու այլընտրանք՝ «Պարող աղջիկ» կամ «Հիրոդիադայի դուստրը» ։ Այլընտրանքային անվանումից ենթադրվում է, որ նկարում պատկերված է Սալոմեն՝ առասպելական ամենահայտնի ճակատագրական կանանցից մեկը ։ Սալոմեն իրենից ներկայացրել է կրակոտ, էկզոտիկ և վտանգավոր էություն, որի գեղեցկությունը մահացու վտանգավոր էր նրանց համար, ովքեր մոտենում էին նրան ։
Նկարի համար բնորդուհի է դարձեկ Ագնես Մանետտին, որը հայտնի էր «չաղլիկ Էգգի» մականվամբ ։ Ագնեսը բացահայտորեն դուր է եկել Ռոսսետտիի աշխատանքների մասնավոր գնորդներից մեկին՝ Ջորջ Բոյսին։ Ագնեսի մասին Բոյսը հիշատակել է իր օրագրում ։ Ագնեսը բավականին հաճախ է կեցվածք ընդունել Ռոսսետտիի համար 1860-ական թվականների սկզբին ։ Նկարչի եղբայր Ուիլյամ Մայքլ Ռոսսետտիի խոսքերով (որը նրան սխալմամբ անվանել է Ջեսսի), նա ունեցել է շոտլանդական «մեղմ առաքինություններ, տեր է եղել ամենավճռական և միաժամանակ գեղեցիկ կիսադեմը, ոչ առանց մեծ Նապոլեոնի հետ զուգահեռման ։ Կտրուկ շարժման մեջ գտնվող մարմնի պատկերումը անսովոր է Ռոսսետտիի արվեստի համար, սակայն հավանական է, որ նա ոգեշնչվել է հենց Ագնեսի «եռանդուն» արտաքին տեսքից ։ Ֆ. Մ. Հյուֆերը նկարը համարել է իր սեփական տեսության պատկերազարդումն այն մասին, որ Ռոսսետտիի արվեստի լավագույն դրսևորումները եղել են, երբ նա «պատրաստվել է ուսումնասիրել և գրառել», և այդ պահերին նույնիսկ «մաներիզմի» նրա դրսևորումները եղել են գրեթե կատարյալ. «Օրինակ՝ 1863 թվականին նկարված Պարող աղջկա գլուխը և ուսերը հանդիսանում են բաքոսական շարժման հեթանոսական արտացոլում։ Ձեռքերը, որոնք տիպիկ «ռոսսետտիական ձեռքերի» օրինակ են, պահում են կաստանիետներ և գործածում դրանք. դրանք իրոք էներգետիկ շարժում են ստեղծում» ։ «La Castagnetta» նկարն առանձնանում է Ռոսսետտիի վաղ աշխատանքների մեջ նրանով, որ մարմինը գտնվում է շարժման մեջ և ենթադրաբար շինության պատերից դուրս՝ ազատագրվելով զարդասենյակի տիեզերքից, որը պատկերվում էր այդ ժամանակների կանանց դիմանկարների մեծ մասում ։
Ուիլյամ Մայքլ Ռոսսետտին նկարը թվագրել է 1863 թվականին, իսկ Վիրջինյա Սյորտիսը՝ «1863 թվական կամ ավելի վաղ» ։ Նկարը գնվել է միայն 1866 թվականի մայիսին ։ Գնորդը՝ գինու առևտրական Բրայթոնից, Ջ. Տրիստը, եղել է պրեռաֆայելիտների, մասնավորապես՝ Արթուր Հյուզի հավատարիմ գնորդը ։
Միլթենբերգ
Միլթենբերգ (Miltenberg), կոմունա Գերմանիայում։ Գտնվում է Բավարիա երկրամասում։
Ենթարկվոըն է Ստորին Ֆրանկոնիա վարչական շրջանին։ Մտնում է Միլտենբերգի շրջանի մեջ։ Բնակչությունը 9177 մարդ է (2010 թվականի դեկտեմբերի 31-ին)։ Զբաղեցնում է 60,18 կմ² տարածք ։ Պաշտոնական կոդ՝ 09 6 76 139։ Կոմունան ունի 7 գյուղական համայնք։
Արտաքին հղումներ
Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Բերեզոլուկի
Բերեզոլուկի (Березолуки), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1570 թվականին։
2001 թվականի տվյալներով Բերեզոլուկի գյուղում բնակվում էր 390 մարդ։ Բնակավայրը զբաղեցնում է 0,08 կմ² տարածք։ Բնակչության խտությունը կազմում էր 4875 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռոժիշչեի շրջանի բնակավայրեր Կատեգորիա:Ուկրաինայի գյուղեր Կատեգորիա:1570 թվականին հիմնադրված բնակավայրեր
Սոլեյաս
Սոլեյաս (Soleilhas, Solelhaç), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Կաստելան կանտոնի կազմի մեջ։ Կոմունայի շրջանը՝ Կաստելան ։
Համայնքի INSEE կոդ՝ 04210։
Բնակչություն
Համայնքի բնակչությունը 2008 թվականին կազմում էր 111մարդ։
Արտաքին հղումներ
Կատեգորիա:Ֆրանսիայի համայնքներ